Edvard Liljedahl

Edvard Apolloniussen Liljedahl (født 6. august 1845 i Vik i Sogn, død 10. oktober 1924 samme sted) var en norsk kirkesanger, lærer, postmester og politiker for partiene Venstre, Moderate Venstre og Frisinnede Venstre.

Han tok eksamen fra Balestrand lærerskole og Stord seminar 1866 og virket som lærer og kirkesanger i Kyrkjebø fra 1867 til 1889. Fra 1891 til 1901 var han postmester i Ålesund, fra 1901 til 1904 i Bergen. 1887–1891 var han ordfører i Kyrkjebø, der han satt i herredsstyret i 14 år. Han var senere medlem av Ålesund bystyre.

Liljedahl ble innvalgt til Stortinget for ni perioder, første gang i 1880. For perioden 1889–1891 representerte han Moderate Venstre, i de andre periodene Venstre. Han var odelstingspresident 1899–1900 og stortingspresident 1903–1904 og 1908–1909.

Han var medlem av Statsrådsavdelingen i Stockholm fra 6. mars til 12. juli 1889 i Johan Sverdrups regjering. Han var sjef for Kirke- og undervisningsdepartementet i Jens Bratlies regjering som satt fra 20. februar 1912 til 30. januar 1913. 

Denne regjeringen hadde overtatt etter at Wollert Konows regjering måtte gå av som følge av statsminister Konows tale i Bondeungdomslaget i Kristiania i januar 1912, der han stilte seg svært positiv til landsmål. I februar 1912 kom den nye regjeringen sammen som en koalisjon av Høyre og Frisinnede Venstre, og lovet å være nøytral i målsaken. Selv fikk Liljedahl mye ros i Fedraheimen for at han i 1885 hadde reist seg i Stortinget og snakket på sognemål uten knot.Egil Børre Johnsen: Vårt eget språk (s. 115), forlaget Aschehoug, ISBN 82-03-15108-6 Liljedahl representerte ikke den kulturliberale delen av Frisinnede Venstre, så han ble antagelig utnevnt for å imøtekomme «Kirkepartiet».

Tre ganger skiftet han parti, men endret ikke sitt grunnsyn. I 1885 og 1886 ble det diskutert å gi Kielland dikterlønn, og som Lars Oftedal stilte den lavkirkelige Liljedahl seg avvisende til Kielland og annet Fritænkeri i litteraturen. «Jeg kan forstaa, at de, der i Venstrebevægelsen ser en Omsnuing fra Roden til Toppen, ser en Styrke i Kiellands Arbeide; men saa er ikke Tilfælde med det store Venstreflertal, som i sin Sag ser en jevn Fremadskriden paa gammel Grund.»Mjeldheim, Leiv: «Edvard Liljedahl» i Norsk biografisk leksikon på snl.no. Hentet 10. januar 2023 fra 

Liljedahl ble i 1896 utnevnt til ridder av 1. klasse av St. Olavs Orden, og i 1901 forfremmet til kommandør av 1. klasse. Han var også innehaver av den franske Æreslegionen og den svenske Nordstjerneordenen.

Han var sønn av lærer og kirkesanger, tidligere gullsmedsvenn Apollonius Liljedahl og hustru Britha Olsdatter Hopperstad. Han ble i 1869 gift med Barbra Ramsli (1850–1928) og var far til generalmajor Einar Liljedahl.

 Referanser 

 Litteratur 

 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

 Eksterne lenker 


Kategori:Norske statsråder 1884–1905
Kategori:Norske statsråder 1905–1940
Kategori:Norske utdanningsministre
Kategori:Stortingspresidenter
Kategori:Stortingsrepresentanter fra Venstre
Kategori:Stortingsrepresentanter for Ålesund og Molde
Kategori:Stortingsrepresentanter for Sogn og Fjordane
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1886–1888
Kategori:Stortingsrepresentanter 1889–1891
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Stortingsrepresentanter 1901–1903
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Venstre-ordførere i Sogn og Fjordane
Kategori:Ordførere i Kyrkjebø
Kategori:Lokalpolitikere i Ålesund
Kategori:Venstre-politikere i Møre og Romsdal
Kategori:Kommandører med stjerne av St. Olavs Orden
Kategori:Nordstjerneordenen
Kategori:Æreslegionen
Kategori:Postfolk
Kategori:Personer fra Vik kommune
Kategori:Odelstingspresidenter